Sé munur á uppsetningu texta hér að neðan og í PDF skjali gildir PDF skjalið . 1010 / 2016 um framgang og ótímabundna ráðningu akademískra starfsmanna við Háskólann á Akureyri . Markmið . Reglur þessar gilda um framgang og ótímabundna ráðningu akademískra starfsmanna við Háskólann á Akureyri , sbr. 3. mgr. 17. gr. laga um opinbera háskóla nr. 85 / 2008 , sbr. og 19. gr. reglna fyrir Háskólann á Akureyri nr. 387 / 2009 . Markmið framgangskerfis Háskólans á Akureyri er að hvetja akademíska starfsmenn til virkni og árangurs í starfi og auka með því gæði kennslu og rannsókna við Háskólann á Akureyri . Framgangur byggir á faglegu mati á frammistöðu og árangri í rannsóknum , kennslu , stjórnun og þjónustu í þágu Háskólans á Akureyri . Í reglum þessum er kveðið á um lágmarksskilyrði í tengslum við framgang . Fræðasviðum háskólans er hverju um sig heimilt að skilgreina nánari skilyrði og verklag við mat á umsóknum um framgang sem háskólaráð staðfestir í formi sérreglna . Rektor Háskólans á Akureyri veitir framgang samkvæmt reglum þessum . Lektor eða dósent getur óskað eftir framgangi í starfi . Rektor getur án auglýsingar flutt lektor í dósents - eða prófessorsstarf eða dósent í prófessorsstarf , enda uppfylli viðkomandi þá skilyrði til að gegna starfinu skv. hæfisdómi dómnefndar eftir ákvæðum reglna þessara . Hafi umsækjandi um framgang áður verið metinn hæfur af dómnefnd við háskóla eða vísindastofnun til að gegna þar starfi lektors , dósents eða prófessors , er rektor heimilt að víkja frá kröfum um nýtt dómnefndarálit og getur þá vísað umsókn beint til framgangsnefndar enda mæli dómnefnd Háskólans á Akureyri þá með þeirri meðferð málsins . Rektor er einnig heimilt að veita framgang þá þegar við nýráðningu ef umsækjandi sækir sérstaklega um slíkt og framgangsnefnd mælir með því . Skal umsækjandi þá uppfylla hæfi til að gegna því akademíska starfi sem um ræðir , annaðhvort samkvæmt fyrirliggjandi dómnefndaráliti , eða þá skv. 6. gr. reglna þessara , að mati dómnefndar við mat á umsókn . Umsóknarfrestur og umsóknir . Sækja skal um framgang til forseta fræðasviðs fyrir 1. nóvember ár hvert . Framgangur veittur samkvæmt reglum þessum tekur gildi við upphaf nýs háskólaárs þann 1. júlí . Áður en umsókn um framgang er lögð fram ber viðkomandi starfsmanni að leita eftir forkönnun á stigum hjá stjórnsýslu rannsókna hjá Rannsóknamiðstöð Háskólans á Akureyri ( SRHA ) . Beiðni um slíka forkönnun skal berast SRHA fyrir 1. október ár hvert . SRHA skal leita eftir samráði við vísinda - og nýsköpunarsvið Háskóla Íslands við gerð forkönnunar . Þegar forkönnun SRHA liggur fyrir tekur viðkomandi starfsmaður sjálfur ákvörðun um það hvort hann leggur fram umsókn um framgang . Forseti fræðasviðs getur einnig óskað eftir því að SRHA láti kanna fjölda stiga einstakra starfsmanna sem viðkomandi sviðsforseti vill hvetja til að sækja um framgang . Umsókn um framgang skal uppfylla sömu kröfur og gerðar eru til umsókna um laus störf skv. 19. gr. reglna fyrir Háskólann á Akureyri nr. 387 / 2009 . Í umsókninni skal umsækjandi gera grein fyrir þeim verkum sínum á sviði rannsókna , kennslu , stjórnunar og þjónustu sem hann telur veigamest með tilliti til umsóknar sinnar um framgang . Umsækjandi skal einnig nefna a.m.k. tvo utanaðkomandi sérfræðinga sem geta veitt umsögn um verk hans , sbr. 4. gr. reglna þessara . Sérfræðingarnir skulu vera viðurkenndir fræðimenn á sínu sviði og starfa utan Háskólans á Akureyri . Umsókn skal vera annaðhvort á íslensku eða á ensku , en fara má fram á að umsækjendur láti þýða viss umsóknargögn á hitt tungumálið ef þurfa þykir . Forseti fræðasviðs beinir umsókn um framgang til dómnefndar innan tveggja vikna frá lokum umsóknarfrests . Forseta fræðasviðs er heimilt að leggja fram greinargerð með umsókn starfsmanns um framgang . Við Háskólann á Akureyri starfar föst þriggja manna dómnefnd , sbr. 19. gr. reglna fyrir Háskólann á Akureyri nr. 387 / 2009 , sbr. og 4. gr. reglna nr. 258 / 2016 um störf dómnefndar og ráðningar akademískra starfsmanna við Háskólann á Akureyri . Hlutverk dómnefndar hvað varðar framgangsmál er eftirfarandi : að meta hvort umsækjendur um framgang uppfylla þau lágmarksskilyrði sem sett eru um það starfsheiti sem við á samkvæmt ákvæðum 2. og 6. gr. reglna þessara , 19. gr. reglna fyrir Háskólann á Akureyri nr. 387 / 2009 og sérreglna einstakra fræðasviða , að meta árangur og virkni umsækjanda í starfi sínu og veita framgangsnefnd Háskólans á Akureyri álit um hvort mælt sé með því að framgangur verði veittur . Í framgangsmálum skal dómnefnd afla umsagna tveggja viðurkenndra utanaðkomandi sérfræðinga á fræðasviði umsækjandans sem fylgja skulu umsókn til framgangsnefndar Háskólans á Akureyri , nema nefndin telji að umsækjandi uppfylli ekki lágmarksskilyrði skv. a-lið 2. mgr . Dómnefnd er heimilt að leita út fyrir þann hóp utanaðkomandi sérfræðinga sem umsækjandi nefnir í umsókn sinni , sbr. 3. gr . Tilkynna skal umsækjanda og forseta viðkomandi fræðasviðs hvaða sérfræðingar muni veita álit . Dómnefnd er heimilt að óska eftir upplýsingum um mat á fyrri störfum umsækjanda frá stjórnsýslu háskólans . Þegar álit dómnefndar liggur fyrir skal nefndin veita umsækjanda allt að 14 daga andmælarétt . Um málsmeðferð og störf dómnefndar í framgangsmálum , svo sem varðandi mat á hæfi umsækjenda m.t.t. menntunar , rannsókna , kennslureynslu , stjórnunar o.fl. , gilda auk reglna þessara almennar reglur Háskólans á Akureyri um störf dómnefndar , sbr. 19. gr. reglna nr. 387 / 2009 og sbr. ennfremur 5. og 6. gr. reglna nr. 258 / 2016 . Mæli dómnefnd með því að framgangur verði veittur sendir hún framgangsnefnd háskólans umsóknargögn , greinargerð dómnefndar og umsagnir sérfræðinga innan fjögurra mánaða frá því að umsóknarfresti lauk , eða eigi síðar en 1. mars . Framgangsnefnd Háskólans á Akureyri . Rektor skipar framgangsnefnd Háskólans á Akureyri sem í eiga sæti fimm manns hverju sinni . Skal rektor tilnefna einn nefndarmann sem er jafnframt formaður nefndarinnar en hvert hinna þriggja fræðasviða háskólans tilnefnir einn nefndarmann og eiga þessir framangreindu fast sæti í nefndinni . Að auki skal rektor jafnan skipa einn nefndarmann til setu í sérhverju framgangsmáli og skal sá tilnefndur af því fræðasviði sem umsækjandi um framgang starfar við og skal vera sérfróður um þau tilteknu fræði sem umsækjandi fæst við . Hinir fjórir föstu nefndarmenn skulu skipaðir til þriggja ára í senn og skal þess gætt að bæði karlar og konur eigi þar sæti . Tilnefna skal varamenn fyrir hina fjóra föstu nefndarmenn með sama hætti og að framan greinir . Í framgangsnefndina má skipa þá eina sem hlotið hafa prófessorshæfi og er miðað við að þeir sem skipaðir eru í nefndina hafi viðamikla reynslu af rannsóknum , kennslu og stjórnunarstörfum . Framgangsnefndin metur umsóknir um framgang á grundvelli fyrirliggjandi gagna og ákvæða 6. gr. reglna þessara , 19. gr. reglna fyrir Háskólann á Akureyri nr. 387 / 2009 og sérreglna fræðasviða um framgang . Framgangsnefnd gerir á grundvelli þess mats tillögu til rektors um hvort veita beri framgang . Framgangsnefnd tekur ákvarðanir í krafti meirihluta atkvæða nefndarmanna í máli en falli atkvæði um ákvörðun jöfn skal formaður skera úr og ræður atkvæði hans þá lyktum máls . Ef það er niðurstaða framgangsnefndar að ekki beri að veita framgang skal hún rökstyðja þá niðurstöðu sína sérstaklega og veita umsækjanda allt að 14 daga andmælarétt . Álit framgangsnefndar Háskólans á Akureyri skal berast rektor eigi síðar en 30. apríl . Mat á umsóknum um framgang . Umsókn um framgang skal metin á grundvelli reglna þessara , 19. gr. reglna fyrir Háskólann á Akureyri og sérreglna fræðasviða . Stigagjöf samkvæmt reglum þessum byggir á matskerfi opinberra háskóla . Eftirfarandi eru lágmarksskilyrði , sbr. a . lið 2. mgr. 4. gr. , sem umsækjandi þarf að uppfylla : Hafa fengið tiltekinn lágmarksfjölda stiga fyrir rannsóknir og kennslu sem tilgreind eru í töflum 1 - 3 í þessari grein . Auk krafna um lágmarksfjölda rannsóknarstiga , skv. töflu 1 og 2 , er gerð krafa um lágmarksfjölda rannsóknarstiga úr tilteknum flokkum matskerfisins , sbr. töflu 3 . Hafa þekkingu og reynslu í samræmi við alþjóðleg viðmið fyrir viðkomandi starfsheiti á þeirra fræðasviði , staðfest með áliti dómnefndar eða með doktorsprófi frá viðurkenndum háskóla . Umsækjandi um framgang í starf dósents eða prófessors skal hafa doktorspróf eða jafngildi þess nema aðstæður á viðkomandi fræðasviði séu þannig að ekki sé unnt að koma því við . Heimilt er að gera strangari kröfur um menntun vegna framgangs í sérreglum fræðasviða og skal umsækjandi þá uppfylla þær . Við mat á því hvort mæla eigi með framgangi , sbr. b . lið 2. mgr. 4. gr. , skal auk skilyrða sem tilgreind eru í 2. mgr. , litið til árangurs og virkni umsækjanda í starfi sínu við Háskólann á Akureyri . Við mat á árangri og virkni skal tekið mið af eftirfarandi sjónarmiðum , ákvæðum 19. gr. reglna fyrir Háskólann á Akureyri og sérreglna fræðasviða og þess gætt að jafnframt séu gerðar sérstakar frekari kröfur til starfs prófessora varðandi rannsóknir , nýsköpun , kennslu , stjórnun og þjónustu , sbr. 5. mgr. 6. gr. þessara reglna : Rannsóknir . Metinn er fjöldi rannsóknarstiga sem umsækjandi hefur áunnið sér . Hafi umsækjandi sýnt fram á getu sína til að afla styrkja til rannsóknarverkefna úr viðurkenndum rannsóknarsjóðum styrkir það umsókn um framgang . Við framgang í starf prófessors er gerð krafa um að umsækjendur hafi sýnt fram á verulega hæfni , frumkvæði og sjálfstæði í vísindastörfum . Ennfremur styrkir reynsla og virkni í alþjóðlegu rannsóknarsamstarfi umsókn um framgang . Sérstaklega skal líta til virkni í rannsóknum síðustu fimm ár áður en umsókn um framgang var lögð fram . Kennsla . Lagt er mat á kennsluferil umsækjanda , svo sem kennslureynslu , nýsköpun í kennslu , kennsluhætti og þróun kennsluefnis . Við framgang í dósentsstarf er gerð krafa um reynslu af leiðbeiningu á meistarastigi . Framangreind krafa um leiðbeiningarreynslu er miðuð við að boðið sé upp á nám til meistara - og / eða doktorsnáms í kennslugrein umsækjanda . Stjórnun . Þátttaka í stjórnun innan Háskólans á Akureyri . Þjónusta - tengsl við atvinnu - og þjóðlíf . Virk tengsl umsækjanda við atvinnu - og þjóðlíf í krafti sérþekkingar sinnar og í þágu hlutverks og stefnu Háskólans á Akureyri styrkja umsókn um framgang . Meta skal hvernig þessi tengsl nýtast Háskólanum á Akureyri , hvort sem er í rannsóknum , kennslu og námi eða til að styrkja orðspor og kynningu háskólans út á við . Dómnefnd getur við sérstakar aðstæður gert meiri eða minni kröfur um lágmarksstig ef talin er ástæða til . Víki mat dómnefndar frá viðmiðum um stigafjölda fyrir einhvern starfsþátt kennara eða sérfræðinga eða frá öðrum kröfum sem gerðar eru við framgang á milli starfsheita þarf að rökstyðja það sérstaklega . Tafla 1 Lágmarksstig fyrir hvern starfsþátt kennara Rannsóknir Stjórnun , þjónusta , annað Tafla 2 Lágmarksstig fyrir hvern starfsþátt sérfræðinga og fræðimanna Rannsóknir Stjórnun , þjónusta , annað Sérfræðingur Fræðimaður Vísindamaður Tafla 3 Lágmarksfjöldi stiga úr tilgreindum flokkum rannsóknahluta matskerfis Gerðar eru ríkari kröfur til hæfni og reynslu prófessora en annarra háskólakennara . Þeim er ætlað leiðbeinandi hlutverk í akademískum málefnum háskóla í sínum fræðigreinum . Þegar um er að ræða umsókn um starf prófessors við Háskólann á Akureyri skal leggja sérstaka áherslu á eftirfarandi til viðbótar við lágmark stiga fyrir rannsóknir , kennslu og aðra þætti samkvæmt matskerfi opinberra háskóla : Rannsóknir og nýsköpun . Umsækjandi skal hafa sýnt fram á hæfni , frumleika og nýbreytni í kennslustörfum sínum og getið sér gott orð sem kennari . Þá skal sérstaklega líta til þess hvort umsækjandi hafi umtalsverða reynslu af leiðbeiningu nemenda í meistara - og doktorsnámi , meðal annars sem aðalleiðbeinandi . Stjórnun og þjónusta . Gera skal ríka kröfu um reynslu af stjórnunar - og þjónustustörfum , einkum innan háskóla og gagnvart fræðasamfélaginu , auk reynslu af faglegri þjónustu og þekkingarmiðlun til samfélagsins . Þá skal umsækjandi hafa með fyrri störfum sínum sýnt fram á ríka samskiptahæfileika og metnað fyrir hönd Háskólans á Akureyri . Ef kennari er samkvæmt auglýsingu eða ráðningarsamningi ráðinn á listrænum forsendum skulu kröfur um lágmarksfjölda rannsóknarstiga við framgang vera í samræmi við töflu 1 . Einnig er gerð krafa um að slíkur kennari hafi að lágmarki fjórðung stiga úr tilteknum flokkum matskerfisins , sbr. töflu 3 . Samkvæmt því er gerð krafa um 130 rannsóknarstig í starf dósents og þar af skulu 20 stig vera úr tilteknum flokkum matskerfisins , sbr. 1. tölul. 2. mgr. 6. gr. þessara reglna . Við framgang í starf prófessors er gerð krafa um 270 stig og þar af skulu 45 stig vera úr tilteknum flokkum matskerfisins , sbr. 1. tölul. 2. mgr. 6. gr . Tímabundin ráðning . Í samræmi við 3. mgr. 2. gr. reglna nr. 258 / 2016 um störf dómnefndar og ráðningar akademískra starfsmanna við Háskólann á Akureyri skal upphafleg ráðning akademískra starfsmanna að öllu jöfnu vera tímabundin til fimm ára , hvort sem um er að ræða fullt starf eða hlutastarf . Við sérstakar aðstæður , svo sem þegar um er að ræða veikinda - eða barnsburðarleyfi , er heimilt að framlengja tímabundna ráðningu um allt að tvö ár . Umsókn um ótímabundna ráðningu . Hyggist akademískur starfsmaður óska eftir ótímabundinni ráðningu skal hann sækja um það til rektors eigi síðar en níu mánuðum áður en tímabundinni ráðningu lýkur . Með umsókn skal leggja fram greinargerð , að hámarki þrjár blaðsíður , um störf við Háskólann á Akureyri frá upphafi tímabundinnar ráðningar við rannsóknir , kennslu , stjórnun og þjónustu . Með umsókn skal einnig fylgja rita - og ferilskrá , helstu ritverk sem birt hafa verið og kennsluferilskrá . Umsóknargögn skulu takmarkast við hina tímabundnu ráðningu . Umsækjandi skal einnig nefna a.m.k. fjóra utanaðkomandi sérfræðinga sem geta veitt umsögn um verk hans . Rektor sendir umsókn um ótímabundna ráðningu til forseta fræðasviðs sem aflar umsagnar viðkomandi deildar . Að því búnu sendir forseti fræðasviðs umsóknina ásamt gögnum til framgangsnefndar Háskólans á Akureyri . Framgangsnefnd Háskólans á Akureyri gerir tillögu til rektors um hvort umsækjandi skuli ráðinn ótímabundinni ráðningu . Mat á störfum og ákvörðun um ótímabundna ráðningu . Framgangsnefnd Háskólans á Akureyri metur störf umsækjanda og gerir rökstudda tillögu til rektors um hvort ráða beri umsækjanda ótímabundið . Við mat á störfum umsækjanda skal byggja á þeim sjónarmiðum sem tilgreind eru í 6. gr. reglna þessara . Gerð er krafa um 40 rannsóknastig á síðustu fimm árum , úr tilgreindum flokkum matskerfis skv. 1. tölul. 2. mgr. 6. gr. reglna þessara , meðan á tímabundinni ráðningu stendur . Einnig skal umsækjandi um ótímabundna ráðningu hafa lokið stuttu námskeiði í kennsluaðferðum og -tækni við kennslumiðstöð Háskólans á Akureyri eða hafa hlotið hliðstæða þjálfun á öðrum viðurkenndum vettvangi . Framangreint ákvæði um lágmarksrannsóknastig úr tilteknum flokkum matskerfisins á fyrstu fimm árum í starfi tekur ekki til kennara sem ráðnir eru á listrænum forsendum . Veita skal umsækjanda 14 daga frest til þess að tjá sig um tillögu framgangsnefndar Háskólans á Akureyri . Rektor tekur ákvörðun , að fenginni tillögu framgangsnefndar Háskólans á Akureyri , um hvort ráðning verður ótímabundin . Niðurstaða rektors skal liggja fyrir a.m.k. þremur mánuðum áður en tímabundinni ráðningu umsækjanda lýkur . Reglur þessar eru settar á grundvelli heimildar í 4. mgr. 5. gr. , 5. mgr. 15. gr. og 1. og 3. mgr. 17. gr. laga um opinbera háskóla nr. 85 / 2008 , sbr. ennfremur 19. gr. reglna fyrir Háskólann áAkureyri nr. 387 / 2009 . Reglur þessar taka við af reglum nr. 747 / 2012 um framgang akademískra starfsmanna við Háskólann á Akureyri . Ákvæði 7. – 9. gr. gilda þó aðeins um þá akademísku starfsmenn sem ráðnir eru eftir gildistöku reglna nr. 258 / 2016 um störf dómnefndar og ráðningar akademískra starfsmanna við Háskólann á Akureyri . Reglur þessar , samþykktar af háskólaráði 27. október 2016 , eru settar með heimild í lögum nr. 85 / 2008 um opinbera háskóla og öðlast þegar gildi . Á sama tíma falla úr gildi reglur nr. 747 / 2012 um framgang akademískra starfsmanna við Háskólann á Akureyri . Þannig samþykkt í háskólaráði 27. október 2016 .